འདི་བཟུམ་སྦེ་རྫོང་ཁ་གོང་འཕེལ་ལྷན་ཚོགས་ཀྱིས་ཡོངས་གྲགས་ཡོད་པའི་གློག་རིག་རིམ་ལུགས་ཚུ་ནང་ལུ་གནས་ཚད་གཞིར་བཞག་གི་རྒྱབ་སྐྱོར་མཐུན་རྐྱེན་ཚུ་བཟོ་ནི་ལུ་བརྩོན་ཤུགས་བསྐྱེད་དོ་ཡོདཔ་ཨིན།དེའི་ནང་ལས་ཁྱབ་ཆེ་དྲགས་སྦེ་ལག་ལེན་འཐབ་མི་འདི་རྫོང་ཁ་གོང་འཕེལ་ལྷན་ཚོགས་ཀྱིས་བཟོ་སྟེ་བཀྲམ་སྤེལ་འབད་མི་རྫོང་ཁ་ཡུ་ནི་ཀོཌི་གི་རིམ་ལུགས་འདི་ཨིན།རིམ་ལུགས་འདི་ཨེམ་ཨེས་ཝུན་ཌོ་དང་ལི་ནཱགསི་།ཨེ་པཱལ་ཨོ་ཨེས་ཨེགསཚུ་གིས་མ་ཚད་པ་གཞན་ཡང་ཡོངས་འབྲེལ་རིམ་ལུགས་དང་ཀུན་གྱིས་སྤྱོད་ཚུགས་པའི་གློག་རིག་རིམ་ལུགས་མའི་ཀོ་རོ་སོཕཊི་ཨེཌོ་སྦི་ཨིན་ཌི་ཟཱནིཚུའི་ནང་ལུ་ལེགས་ཤོམ་སྦེ་ལག་ལེན་འཐབ་བཏུབ་བཟོ་སྟེ་ཡོདཔ་ཨིན།འདི་དང་འདྲཝ་སྦེ་འགྲུལ་འཕྲིན་དང་བརྡ་དོན་འཕྲུལ་རིག་ཚུའི་ནང་ཡང་རྫོང་ཁ་འདི་ལག་ལེན་འཐབ་བཏུབ་སྦེ་བཟོ་སྟེ་ཡོད།